
Fakprelego por la Jubilea 100-a Jaro de IFEF (1909-2009) 


Evoluo de la Grandrapida / Grandkapacita (AV / AC) fervojtrafiko 
kaj de la eŭropa komando-sistcmo ERTMS 
en Italio 


La teknologiaj aparatoj por plibonigi 
la fervojajn instalaĵojn estas ĉiam en 
evoluo. 

En FS (Italaj Ŝtataj Fervojoj) adopti- 
ĝis ĉi tiuj rimedoj: 

- SCMT (Kontrolsistemo de Trajn- 
Veturado), 

- SSC (Helpa Sistemo por Trakciil 
-Kondukado), 

- ERTMS (Eŭropa Fervojtrafika Ko- 
mando-Sistemo). 

La Programo SCMT komenciĝis je 
fine de la jaro 1999 kaj rilatas al ĉir- 
kaŭ 10.500 km de la fervoja reto. La 
sistemo entenas la strategiajn objekti- 
vojn por pli altigi la fervojan sekure- 
con. 

La sistemo SCMT realigas la prote- 
ktadon de la trajn-veturado, momen- 
ton post momento, laŭ la kondiĉoj fi- 
ksitaj da la signalaro, la maksimuman 
rapidon permesata de la linio kaj de 
la trakveturilaro, ekfunkciigante la 
danĝerbremsadon kaze de transsupe- 
ro de la kontrol-limoj. 

La Sistemo konsistas el Subsistemo 
Tera (SST) kaj el Subsistemo Entra- 
jna (SSB) strikte integritaj inter ili. 
Ciuj ĉefaj linioj de la Reto estas eki- 
pitaj per la Sistemo SCMT-Tera 
(SST); la trajnoj kun ekipaĵoj Entra- 
jna (SSB) kunagas kun la SST. 

La kondukisto stiras la trajnon en 
konvencia maniero; antaŭ la ekveturo 
li enkomputiligas la informojn, kiuj 
koncernas la trajnon mem. 


La SST, pere de la aparatoj muntitaj 
laŭ la fervojaj linioj ( transponder = 
trakantenoj), kiuj atkiviĝas je la tran- 
siro de trajno, sendas informoj al 
SSB, kiu, utiligante ankaŭ la parame- 
trojn de la trajno mem: 

- plenumas la konsekvencajn daten- 
procezadojn; 

- determinas la pinton kaj la kurbojn 
de la rapido, kiu estas konsentitaj 
por la protektado de la trajn- 
veturado. 

La datenoj, kiuj estas sendataj da la 
SST estas: 

- la maksimuma rapido permesata da 
la linio; 

- la bremsadŝtupo / dekliveco de la li- 
nio; 

- la maksimuma rapido permesata ri- 
late al malakceloj aŭ dumtempaj ra- 
pid-reduktoj sur unu traksekcio; 

- la aspekto de la signalilo ĵus preter- 
pasita. 

La aro da almenaŭ du trak-antenoj 
metitaj je proksima distanco estas di- 
rita Informad-Punkto (PI). 

Pro la fakto ke ĉiuj PI konsistas el al- 
menaŭ du trak-antenoj permesas: 

- verifiki flanke de la SSB la korekte- 
con de la informoj ricevitaj, kiuj estas 
sendataj en maniero redundanca; 

- determini se la mesaĝo rilatas al tra- 
jno laŭ la senco de la veturado de si 
mem. 

Ekzemple la PI de la envetursignalilo 
sur unu traka linio ne devas esti 
"legata" de alia ekveturanta trajno; la 

PI de ekvetursignalo ne devas esti le- 
gata de alia alvenonta trajno. 

La sistemo estas strukturata tiel ke je 
pasado sur unu trak-anteno distancin- 
diko sendiĝas al la venonta trak- 
anteno. Tiu sistemo estas dirita 
"rendevua-ĉeno" kaj permesas la 
kontrolon de la plena ricevado de la 
mesaĝoj. 

La sistemo de la veturad-rapido an- 
taŭvidita de la SCMT, regule kontro- 
las la rapidon de la traino ĝis la pinto 
de 30 km/h, nomita “ Malstreĉa Rapi- 
do ”. Kaze de antaŭvidita halto (mĝa 
signalilo), la Subsistemo Entrajna 
kontrolas la rapidec-kurbon ĝis la su- 
predirita rapido. 

Kie ne estas instalita la SCMT, t.e. ĉe 
4.954 km de la fervoja reto (ĉe linioj 
kun ne densa trafiko), estas muntita 
la Helpa Sistemo al Trakciilkonduka- 
do (SSC). 

La sistemo SSC estas simpla kaj efi- 
ka helpo al la kondukisto; ĝi plenu- 
mas la kontrolon de la rekono kaj de 
la stirad-maniero de la kondukisto ri- 
late al la reduktita montro de la si- 
gnaliloj renkontitaj laŭlonge de la li- 
nio kaj la realan aspekton de la signa- 
liloj mem sendataj al la trajno. 

La Sistemo donas la kontrolon de la 
lumsignaliloj, de la rapido de la linio 
kaj de la malakceloj, utiligante tran- 
ssendan teknologion kun 'Imnsponder 
“ je miki'oondoj (kiel “ Telepass ”). 

La “transponder” kunligitaj kun 
“encoder”e stas muntitaj sur ĉiuj si- 
gnaliloj kaj ili havas la taskon transi- 
gi al la entrajna komputilo la lumko- 
loron de la signalilo. Ili estas ankaŭ 
uzataj por la regado de la rapideco de 
la linio kaj de la malakceloj. 


La itala fervoja reto konsistas el cir- 
kaŭ 16.200 km da linioj, el kiuj 6.200 
km estas dutrakaj. 

La plejmulto de la pasaĝer-trafiko o- 
kazas sur 6.600 km de la fundamenta 
reto, kaj pli ol 45% rilatas la grandra- 
pidajn kunligojn sur la vojoj Milano- 
Napolikaj Torino-Venezia. 

Pro tio, kaj por evoluigi la maksimu- 
man integriĝon kun la Eŭropa reto je 
granda rapido, kun la italaj sekcioj de 
la koridoroj: 

- Lisbono-Madrido-Liono-Milano- 
Ljubljano-Budapeŝto-Kievo, 

- Stokholmo-Kopenhago-Hamburgo- 
Munkeno-Romo-Napolo-Palermo, 

- Roterdamo-Kolonjo-Bazelo-Milano 
-Genovo, 

la entrepreno FS estas realiganta 
grandrapidan sistemon A V. kaj gran- 
dkapacitan sistemon AC, interkone- 
kse kun la konvencia reto. 

La nunuaj linisekcioj ekekspluatataj 
estas Roma-Napoli, Torino-Novara, 
Milano-Bologna, kiuj, aldonitaj al la 
ekzistanta Roma-Firenze, estas inte- 
graj partoj de la linio Torino-Milano- 
Roma-Napoli, por plu redukti la ve- 
turdaŭron inter la kvar plej grandaj i- 
talaj urboj. 

En Italio la fervoja granda rapida 
projekto komenciĝis dum la sepdekaj 
jaroj per la realigo de la “ Diret- 
tissima Roma-Firenze ”, la unua linio 
je 250 km/h, grandparte jam eksplua- 
tata ekde la jaro 1976 kaj nun ene de 
la itala sistemo AV/AC. 

Temis pri epoka turnopunkto, kiu lo- 
kis la italajn fervojojn inter la unuaj 
en la mondo atingantaj tiun rapidon, 
interalie per trakcia sistemo je 3 kV 
(kontinua kurento), konsiderata tre li- 

miga pro la necesaj povumoj. Sam- 
tempe en Francio kaj Japanio oni 
projektis liniojn AV kurentoproviza- 
tajn per sistemoj je 25 kV (alterna 
kurento). 

Gis 250 km/h la trajn-sinsekvo akti- 
viĝas per aŭtomata bloksistemo kun 9 
kodoj, kiu permesas redukti la rapi- 
don por blok-sekcioj longaj 1.350 m, 
ĝis la halto ene de 5.400 m. 

Por la novaj linioj ĝis 300 km/h oni 
forigis la hipotezon pri aŭtomata blo- 
ksistemo, kaj adoptiĝis la nova stan- 
darda: 

ERTMS (Eŭropa Fervojtraflka Ko- 
mandosistemo = European Rail 
Traffic Management System ) kun 
ETCS (Eŭropa Aŭtomata Trajnre- 
ga Sistemo = European Erain 
Control System) 

cele elimini la naciajn barojn kaj por 
garantii fervojan intersisteman uze- 
blon, laŭbaze de teknikaj indikoj e- 
misiitaj de la Eŭropa Komisiono. 

Por spertiĝi pri la funkciado de siste- 
mo tiel noviga, efektiviĝis antaŭaj 
provadoj sur linisekcio jam eksplua- 
tata, tiu inter Firenze kaj Arezzo de la 
linio “Direttissima ” Romo-FIorenco. 
Sur tiu tereno oni faris nombrajn ve- 
turojn por konstati la malsamajn fun- 
kciadojn de la sistemo ERTMS , kel- 
kaj el ili kadre de f//C-manifestacioj 
en decembro 2000 kaj marto 2001. 

La novaj linioj je 300 km/h de la itala 
sistemo AV/AC estas realigitaj per: 

- trafrkregaj stacioj PM, 

- trakinterligaj disforkejoj PC. kaj 

- relvoj-interkonektejoj kun la kon- 
vencia reto PJ. 

Distance de 24 km eblas interŝanĝoj 
ĉe la trakinterligaj disforkejoj (PC). 


kaj distance de 48 km eblas trajnde- 
vancoj ĉe la trafrkregaj stacioj ( PM ). 
La relvoj-interkonektejoj (P.J). el / al 
la konvencia reto, ebligas la haltojn 
en gravaj urboj, la kunligojn al aliaj 
ĉefaj linioj kaj utiligeblas ankaŭ por 
servaj necesoj. 

La ĉefaj atingoj celataj de la projekto 
estas: 

- rapido je 300 km/h, 

- sinsekva frekvenco de trajnoj po 5 
minutoj, 

- maksimuma akcelo ne kompensita 
je 0,6 m por sec 2 , 

- radaksa ŝarĝo ĝis 18,5 t por rapidaj 
trajnoj kaj ĝis 22,5 t por vartrajnoj. 

La ŝpuro de la trakoj estas la standar- 
da 1.435 mm, kaj la distanco inter la 
trakaksoj estas 5 m. 

La minimuma kurboradiuso estas 
5.450 m, kaj la maksimuma deklive- 
co 18 %o. 

La nemasonitaj tuneloj havas sekcon 
de 82 m 2 , sed tiuj masonitaj havas se- 
kcon de 100 m 2 . 

La trakaro konsistas el reloj UIC 60, 
longaj je 108 m, elektre sparkveldi- 
taj, fiksitaj sur antaŭstreĉitaj beton- 
ŝpaloj per elastaj relfiksaĵoj. 

La trakforkoj, kun oleodinamike mo- 
vebla frogo, permesas rapidon je 160 
km/h en la transirado de para al nepa- 
ra trakoj. 

La elektra trakci-sistemo estas tipo 2 
x 25 kV, 50 Hz, kapabla ellasi la ma- 
ksimuman povumon po 2 MW por 
km, kaj optimumigi la transiĝon al la 
elektromagnetaj kampoj. 

La elektraj substacioj, kurent-provi- 
zataj per elektroduktoj dediĉitaj je 
150 kV, estas dislokataj en distancoj 
de 48 km. 

La kontaktlineo konsistas el portanta 
kablo de 120 mm 2 kaj kontaktodrato 
de 150 mm 2 , lokita je 5,30 m super la 
relsupronivelo. 

La lokoj de elektraj limoj POC inter 
la sistemoj je 3 kV (kontinua kuren- 
to) kaj je 25 kV (alterna kurento) e- 
stas realigitaj per speciala neŭtra li- 
neosekcio kun centra terkonekto, kaj 
estas transireblaj de la trajnoj per 
mallevitaj pantografoj. 

Por ekvilibrigi la kurenton, flanke de 
la alta tensio, la kontaktlineoj estas 
kurentprovizataj per diversaj fazoj 
distance de 48 km. La faz-ŝanĝejoj 
PCF konsistas el aparta neŭtra lineo- 
sekcio transirata de la trajnoj kun le- 
vitaj pantografoj kaj malkonektita 
kurento. 

Ciuj elektraj aparatoj laŭlonge de la 
linio estas provizataj per fidroj 
(feeder ) je 25 kV, per transformiĝe- 
joj de 25 kV al 400 V. 

Por malaltigi la elektromagnetajn in- 
terferojn ĉe la instalaĵoj de la kon- 
vencia reto je 3 kV, ĉe la trakoj eni- 
raj kaj interligaj, estas muntitaj spe- 
cialaj kontroliloj, nuligantaj la retroi- 
ron al la retrokurentoj je 50 Hz, de la 
elektra trakcio al la interligitaj linioj. 
Temas pri transformatoroj / apartigi- 
loj flanke de 25 kV kaj pri harmoni- 
forigaj filtriloj flanke de 3 kV. 
Krome, ĉe la apudaj sekcioj, laŭlon- 
ge de la konvenciaj linioj, distance 
ĝis 3 km de la linio AV, modifiĝas la 
funkciada frekvenco de la trakcirkvi- 
toj de 50 al 83,3 Hz. 

La sistemo pri regado, kontrolo kaj 
signalado baziĝas sur la sistemo 
ERTMS-ETCS je nivelo 2, sen lum- 
signaliloj laŭ la relvojo, kun komuni- 


koj tero-trajno per la radiofonio- 
sistemo GSM-R ( Global System Mo- 
bile-Railway). 

La trakantenoj ”Eurobalise” donas al 
la trajno indikojn pri la karakterizaĵoj 
de la linio kaj pri nekutimaj renkon- 
totaj sekcioj, kiel pri: tensia ŝanĝo, 
faza ŝanĝo, ĉeesto de tuneloj ktp.; 
krome ili certigas la rekalibradon de 
la odometra instalaĵo. 

La lokalizado de la trajnoj okazas per 
diĝitaj trakcirkvitoj je aŭdo-frekven- 
coj kun bloksekcioj longaj ĉirkaŭ 
1.800 m. 

Ciuj informoj pri la stato de la tra- 
kcirkvitoj, de la trakforkoj kaj de la 
relvojinstalaĵoj ekster- kaj enstaciaj 
estas kolektataj ene de la “Periferiaj 
Fiksaj Lokoj” PPF. kiuj direktas kaj 
kontrolas averaĝe 12 km da linio. 

La sistemo de interriglado (inter- 
locking) per “Centraj Statikaj Apara- 
toj” ACS kaj PPF kontrolas la itine- 
rojn kaj komunikas per kablo je opti- 
kaj fibroj kun la najbaraj PPF kaj 
kun la Centra Radia Bloksistemo 
RBC (radio block center), lokita en 
la regcentrejo, al kiu ĝi kontinue 
transsendas ĉiujn datumojn pri la po- 
zicio de la trajnoj. 

La RBC, per komputila sistemo, di- 
stancigas la trajnsinsekvon kaj sen- 
das la “Movkonsenton” MA (Move- 
ment Authority) al ĉiu trajno. 

La transsendado de RBC al la trajnoj 
kaj inverse efektiviĝas per optika fi- 
bra kablo ĝis la bazaj radiofonaj sta- 
cioj BTS (Base Transceiver Station), 
dislokitaj laŭlonge de la linio averaĝe 
je la distanco de 3 km, kaj per radio- 
elsendo laŭ GSM-R de BTS al la tra- 
jnoj. 

Ĉiuj linioj AV/AC estas regataj de u- 
nu aŭ pli da RBC, kiuj regas najba- 
rajn sekciojn je ĉirkaŭ 70 km kun 
parta supermeto. 

RBC transsendas kun kontinueco al 
la subsistemo ETCS, lokita sur la 
trajnoj, informojn pri la trajnvetura- 
do, kiuj per enveturila komputilo 
EVC ( European Vital Computer) e- 
stas prilaborataj kaj videbligataj sur 
la ekrano de la kondukista interfaca 
pupitro DMI ( Driver Machine Inter- 
face ); ankaŭ ĝi estas normigita je Eŭ- 
ropa nivelo. 

En tiu maniero la kondukisto ricevas 
la indikojn pri la permesata rapido, 
kiu povas esti limigata pro iuj fakto- 
roj, kiel la sekurig-distanco al la an- 
taŭa trajno aŭ malakceloj pro laboroj. 
E1 la regcentrejo eblas regi kaj gardi 
la trafikon, krom monitori la kondi- 
ĉojn de la infrastmkturo kaj de la in- 
stalaĵoj. 

Ĉe la regcentrejo estas disponeblaj 
diversaj funkcioj prilaborataj de 
spertuloj, ĉe la fakaj postenoj pri: - 
trafiko, 

- diagnozistiko kaj bontenado, 

- elektra trakcio, 

- telekomunikado, 

- telekontrolo kaj 

- sekurigado. 

La trafiko estas sekvata de la kontro- 
la centrejo per centralizita sistemo 
tiel nomata SCC-AV kiu havigas al 
operatoro DCO instmmenton tre a- 
vangardan kiel helpilon por la deci- 
doj. 

En la kontrol-salono troviĝas ankaŭ 
la postenoj por la kunordigado de la 
trafiko rilate la konvencian reton kaj 
por la solvado de krizaj situacioj. 


E1 speciala posteno eblas enmeti en 
RBC la programon de la laboroj kaj 
la antaŭviditajn malakcelojn laŭlonge 
de la linio. 

La komando kaj kontrolo de la ele- 
ktraj trakciaj instalaĵoj efektiviĝas 
per la teleregada sistemo DOTE, ko- 
nektita kun RBC kaj SCC-AV por re- 
gi la konfiguracion de la neŭtra se- 
kcio de la kontaktlineo. 

E1 la posteno TLC eblas administri la 
supergardon kaj la diagnozistikon de 
la telekomunikad-instalaĵoj kun apar- 
ta atento pri tiuj de GSM-R. 

Aliaj informoj alvenantaj el la siste- 
moj pri diagnozistiko kaj monitora- 
do, subtene al la ekspluatado kaj al la 
bontenado, estas aldirektitaj al la po- 
stenoj de la kunordigantestro pri la 
infrastmkturo, pri la diagnozistiko de 
la signalad-instalaĵoj, pri la diagnozi- 
stiko de aliaj instalaĵoj, kun aparta a- 
tento al la helpaj servoj provizataj 
per la fidro je 25 kV, de la video- 
observado de la priservaj konstmaĵoj 
kaj al specialaj trakpunktoj laŭ la li- 
nio. 

A1 ĉiuj malfermotaj sekcioj por la e- 
kspluatado oni faras testojn por obte- 
ni la eŭropan ateston pri intersistema 
uzeblo. 

Pri la subsistemo de la infrastmkturo 
necesas kontroli la kvaliton de la in- 
teragado inter rado kaj relo ĝis la ma- 
ksimuma rapido je 330 km/h. 

Pri la energio oni testas la sistemon 
je 25 kV kune kun la kvalito de la 
kaptado kaj de la interagado inter ka- 
tenario kaj pantografo. 

Pri la komando kaj kontrolo oni te- 
stas la funkciadon de la nova sistemo 
ERTMS je nivelo 2, kun GSM-R, 

por ĉiuj rapidoj ĝis tin maksimume 
antaŭvidita. 

Pri la trakveturilaro, krom la entrajna 
ERMTS , necesas testi la funkciadon 
je 25 kV, la veturkomforton kaj la 
kvaliton de la interagado kun la tra- 
karo kaj la kontaktlineo. 

Pri veturprovoj ĝis 200 km/h oni u- 
zas vagonarojn trenatajn de dutensiaj 
lokomotivoj E 402 B kun entrajna 
ERTMS, sed pri pli altaj rapidoj oni 
uzas motorvagonkombinaĵojn ETR 
500 Y kun lokomotivoj ekipitaj per 
ERTMS kaj diverstipaj elektraj kaj 
mekanikaj mezuriloj, kun aparta a- 
tento al tiuj por la interagado rado- 
relo kaj pantografo-katenario. 

Sur la linio Roma-Napoli okazis la u- 
nuaj provoveturoj por testi la siste- 
mon ERTMS-ETCS: 

- 13 Januaro 2004: unuafoje la sistemo 
estis testita je la rapido de 150 km/h. 


- 20 Februaro 2004: oni atingis 200 
km/h, ĉeeste de spertuloj de la uzanta 
grupo ERTMS User Group. 

- 25 Marto 2004: oni atingis pli ol 
230 km/h, ĉeeste de la Eŭropa Komi- 
siono. 

- 14 Aprilo 2004: estis faritaj provoj 
je 270 km/h. 

- 23 Aprilo 2004: unuafoje estis supe- 
rita, kun sistemo ERTMS plene fun- 
kcianta, la “muro”-n de 300 km/h. 
ERTMS entute ŝanĝas la manieron 
regadi la fervojan trafikon kaj la sti- 
radon de la trajno; la kondukisto, 
danke al la informoj ricevataj sur la 
ekrano de la entrajna pupitro DMI 
plenumas la taskon pri kondukado, 
dum la sekureco de la trajnveturado 
restas ĉiam garantiata per la aŭtomata 
kontrolo de la rapido fare de ERTMS 
-ETCS. □ 



Strajlaponto sur la rivero Poo de la nova linio AV/ACMilano-Bologna 


«906 

2006 ^ 

TRESft ESPBANT0.ASX10 


rfl uŝ 



Bollettino informativo IFEA 


7 


IFEA Informa Bulteno 




















Valico 

del Brenrn 


roo „ t v 

Bolzano] 
f r ^~'renta C 


Vallco 

del Sempione 


del Frejus 

Torin 


Trleste 


Spezl 

imperla 


Nlzza 


Firenze 


Roma 


Latina 


Napoli 


Salerno V Potenz; 


Taranto 


Valico 

del Gottardo 


Ventlmlglla 


Valico 

Venezia/Udine/Tarvisio 


Vaiico 

Venezia/Trieste/Lubiana 


gna 

S^Rimini 


Ancona 


Livorno 


Bnndisi 


Ibia 


Porto Torres 


Sassar 


Oristano 


Caghari 


Messlna 


Palermo 


Regglo Calabrla 


Catama 


Linioj AV/ AC 
Fundamenta Reto 
Hodoj 


Mapo de la Itala Fervoja Reto 


Ni seinas kaĵ semas, konstante. 


La reloj 
kunligas 
la landojn, 



Esperanto 
la popolojn 










